
Lugejale 


Lugupeetud lugejad. Tānan teid, et te olete tundnud huvi meie tegevuse vastu. Kuigi meie 
lugejaskond ei ole suur, loodame, et suudame pakkuda omalt poolt natukenegi abi ja 
teadmisi, millega toime tulla niihāsti tinnituse, kui ka Meniere i haigusega. Kāesolevat 
aastat jätkame uuendatud juhatusega. Teeme omalt poolt kõik, et saaksime edaspidigi 
pakkuda teile uudiseid maailmast ja oma ühingu tegevusest. 

Meie ühingu viimaseks tegevuseks sellel kevadel oli nõustamine Hiiumaal, Kärdlas. Kuigi 
põhitähelepanu oli suunatud kuulmisnõustamisele, oli meil võimalus rääkida ka tinnitusest 
ja puudutada mõne sõnaga ka Meniere'i haigust. Loodetavasti sellised kohtumised jätkuvad 
ka tulevikus. 

Hetkel tegutseme selle nimel, et meie ühingul oleks rohkem rahalisi võimalusi, mille 
tulemusena võiksime pakkuda laialdasemat nõustamistegevust üle kogu Eesti. 

Ilusat suve soovides 


Heinar Kudevita M 


Muusikaline tinnitus 
(muusikaline hallutsinatsioon) 


Tinnitus on heli, mida kuuldakse ilma vālise heliallika olemasoluta. Seekord rāāgime aga 
tinnituse erivormist, mis erineb mõnevõrra klassikalisest tinnitusest. Teemaks on 
muusikaline tinnitus ehk muusikaline hallutsinatsioon. 


Mis on muusikaline hallutsinatsioon? 


Muusikaline hallutsinatsioon (MH) väljendub olematu muusika kuulmises. Erinevate 
helide kuulmine tinnituse puhul on tavaline nähtus, kuid tavaliselt on need mingid 
abstraktsed helid — kohin, sumin, vile jne. Ainult väike hulk inimesi kuuleb selle asemel 
muusikahelisid. 


Missugune on MH? 


Muusikalisel hallutsinatsioonil on tihedad seosed reaalse eluga ja väga tihti peetaksegi 
kuuldavat muusikat reaalselt olemasolevaks, kuni selgub, et ükski heliallikas ei edasta seda. 
See kehtib eriti siis, kui seda kuuldakse esmakordselt. Heli esineb tavaliselt lühikese 
fragmendina mõnest tuntud muusikapalast või laulust, kusjuures nii muusikat, kui laulu 
kuuldakse hämmastavalt tõepäraselt. Seejuures kuuldakse neid helisid sellistena, nagu neid 
tajuti enne kuulmispuuet, st. selgetena ja puhastena. 


Kellel võib tekkida MH? 


Kuigi igaüks võib kogeda muusikalist hallutsinatsiooni, esineb see siiski naistel 
sagedamini, kui meestel. Samuti on selle esinemissagedus tõenäolisem üle 60-aastaste 
inimeste puhul. 


Mis põhjustab MH? 


Nagu klassikalise tinnitusegi puhul, ei ole ka siin kindlakstehtud pohjust avastatud. 

Väga harva võib muusikaline hallutsinatsioon olla põhjustatud tõsisest haigusseisundist, 

näiteks aju verevarustushäiretest või ajukasvajast. Võimalikud on ka teised haiguslikud 
sümptomid, mida on vastavate uuringutega võimalik kindlaks teha. 


Muusikaline hallutsinatsioon on ka rohkem levinud isikutele, kellel on epilepsia või 
Alzheimeri tõbi. Seetõttu on väga oluline teatada oma arstile muusikalise hallutsinatsiooni 
esinemisest, samuti nagu ka ndgemisprobleemidest, peavaludest,  pearinglusest, 
kõnehäiretest või liikumisraskustest. 


Kas MH võib olla põhjustatud ravimite poolt? 


Nagu ka tinnituse puhul, on muusikalise hallutsinatsiooni tekkimises süüdistatud mitmeid 
ravimeid, mis kas tekitavad või võimendavad seda nähtust. See seos ei ole arvatavasti kuigi 
suur ja enamustel juhtudel on MH tingitud millestki muust. Erandiks on mõned ravimid, mis 
põhinevad oopiumil, nagu tramadool, morfiinsulfaat ja oksükodoon, mille puhul on MH 
tekkimine kindlaks tehtud. 


Kui te arvate, et teie MH põhjuseks võib olla üks neist ravimitest, on oluline, et te ei 
lõpeta selle tarvitamist viivitamata, vaid ainult koostöös arstiga, kes muudab raviskeemi 
vastavalt vajadusele. 


Kas MH on psühhiaatriline probleem? 


Mõned inimesed, kellel esineb muusikaline hallutsinatsioon, on mures, et tegemist võib 
olla vaimse seisundiga, nagu näiteks skisofreenia. Kuigi skisofreenia puhul on tavaline, et 
kuuldakse hääli, on väga harv kogemus, et nendeks häälteks oleks muusikaline 
hallutsinatsioon. Ka muid vaimuhaiguste vorme ei ole seni seostatud sellega. 


Enamik üksikisikutel, kes kannatavad muusikalise hallutsinatsiooni all, ei ole mingeid 
psühhiaatrilisi häireid, kuigi MH on üsna levinud isikutel, kellel on haigus, mida 
nimetatakse obsessiiv-kompulsiivseks häireks, mis kutsub esile korduvaid pealetükkivaid ja 
piinavaid mõtteid ja tugevat vajadust teha sageli ja korduvalt mõningaid toiminguid, nagu 
näiteks kätepesemine. 


Kuigi hinnanguliselt umbes 4 10-st üksikisikust, kes kannatavad skisofreenia all, kogevad 
muusikalist hallutsinatsiooni mingil eluhetkel, on see harvaesinev nähtus ja on oluline 
märkida, et enamikel muusikalise hallutsinatsiooni all kannatavatest inimestest ei ole 
skisofreeniat. 


Kas MH-d on võimalik ravida? 


Kui muusikalise hallutsinatsiooni algpõhjus on muude võimalike haiguste 
välistamismeetodiga kindlaks tehtud, võib sageli selle mõju ka vähendada. Kõige tavalisem 
ja kergesti ravitav põhjus on kuulmislanguse tagajärg, mille puhul võib olla kasu 
kuuldeaparaadist. Teie arst võib viia läbi rea uuringuid, mille puhul ka põhjus kindlaks 
tehakse. 


Paljud inimesed leiavad, et MH muutub vāhem pealetiikkivaks, kui see seisund on 
selgitatud ja nad on kindlad, et tegemist ei ole rasketele tervisehdiretele viitavate pohjustega. 
Kui MH on jātkuvalt tūlikas, saab seda saab leevendada samasuguste tehnikatega, nagu 
tavalist tinnitustki. See tāhendab, et tuleb jārjekindlalt tegutseda kas tinnituse iimberoppe 
voi meditatsiooniga. 


Inglise keelest tõlkinud H. Kudevita 


Survetunne kõrvas, tinnitus ja kuulmiskaotus 


Autor Charles Smithdeal 24. juuni 2011 


Endolümfaatiline hüdrops on murettekitav seisund patsientidele ja arstidele. Seda on 
mõnikord kasutatud ka Meniere'i haiguse nimetusena, kuigi see on vaid osa haigusest. 
Meniere'i haigus on kolme sümptomi triaad, mille pani kirja prantsuse arst Prosper Meniere 
juba 19. sajandil. 


Inimestel tekib vahete-vahel tinnitus koos tundega, et kõrvas esineb rõhutunne. See esineb 
tavaliselt ühes kõrvas korraga, kuigi ka mõlemas kõrvas esinemine ei ole haruldane. 
Täiskõrvatunne võib kaasneda kõikuva kuulmislangusega ja suurenenud tinnitusega. 


Sisekõrv on suletud süsteem, mis koosneb teokujulisest poolring-kanalite süsteemist ehk 
vestibulaarelundist. Kogu süsteem on kaitstuna koljuõõnes. See sisaldab õrna sisekõrva — 
tigu, mis saab helivõnkeid ja edastab saadud elektrilised impulsid kuulmisnärvi kaudu ajju. 
Samuti toimib sisekõrv ka tasakaaluelundina. Sisekõrv on täidetud vedelikuga, mida 
nimetatakse endolūmfiks. 


Kui sisekõrva koguneb liigne vedelik, siis tulemuseks on suurenenud rõhk suletud 
sisekõrva struktuurides - tuntud endolümfaatilise hüdropsina. Vedeliku liikumine sisekõrvas 
toimub väga aeglaselt ja mingit „kaitseklappi” vedeliku rõhu vähendamiseks ei ole 
inimesele looduse poolt kaasa antud. Vedeliku kogunemine ja ülerõhu tekkimine võib kesta 
mitu tundi või päeva enne kui see taas normaliseerub. See suurenenud surve võib põhjustada 
kuulmiskadu, tinnitust ja raskeid tasakaaluhäireid — pearinglust e. vertiigot. Korduvate 
vertiigo haigushoogudega kaasnevad sageli tugev iiveldus ja oksendamine ning võib kesta 
tundidest kuni ööpäevani. 


Otsest põhjust, mis tekitab vedeliku kogunemise sisekõrva, ei ole veel leitud. Selle 
leevendamiseks on töötatud välja mitmed kirurgilised meetodid, kuid need ei ole mitte alati 
osutunud tõhusateks. Ka ei ole seni kasutuselolevad ravimid täitnud oma otstarvet. 


Hiljutised uuringud on tõestanud, et tundlikkus teatud ainete, antud juhul toiduainete 
suhtes, võib põhjustada vedeliku kogunemist sisekõrva. Minu isiklike kogemuste põhjal on 
tundlikkus nisutoodete suhtes kõige levinum süüdlane, millele järgnevad mais, piimatooteid 
ja sojatooted. Teised on kunstlik magustusaine aspartaam 


http://www.looduspere.com/aspartaam-on-murk-ettevaatust/ 


ning säilitus- ja maitsetugevdusainena tuntud naatriumglutamaat 


https://mllaanetu.wordpress.com/2013/01/23/pahad-poisid-naatriumglutamaat-ja 
-aspartaam/ 


Tundlikkus mõne aine vastu ei ole täiesti sama, mis allergia. Kui sa oled tõesti allergiline 
millelegi, võib ka väikseim kogus põhjustada allergilisi reaktsioone, nagu nahalööve, 
hingeldus jne. Allergilisi sümptomeid võib edukalt vähendada ravimitega nimega 
antihistamiinid. Samad ravimid ei aita toidutalumatuse puhul, sest selle tekkemehhanism on 
teistsugune. Kui allergiline reaktsioon võib tekkida aine — allergeeni kogusest sõltumata, siis 
toidutalumatuse puhul on oluline tarbitava toidu kogus. Näiteks võib inimene tarbida ilma 
mingi kõrvalnähuta viilu saia, kuid kaks viilu tekitavad juba reaktsiooni. 


Minu aastatepikkuse praktika jooksul on mind külastanud sajad haiged, kellel esineb 
survetunne kõrvas, mis kaasneb tinnituse ja raskekujulise pearinglusega. Paljude patsientide 
puhul vähenesid või taandusid täielikult haigusnähtused, kui nad lõpetasid nisutoodete 
tarbimise. Kõige sagedamini kadus inimestel just tinnitus. Minu kogemuse põhjal on nisu 
kõige problemaatilisem kõikidest toidutalumatust tekitavatest toiduainetest, eriti kultuurides, 
kus nisust valmistatud tooted on laialdaselt levinud. Ma olen puutunud kokku suurema 
vastumeelsusega kõrvaldada nisu oma toidulaualt, kui ühegi teise toiduaine puhul. Olen ka 
näinud kõige hämmastavamaid tulemusi nende seas, kes järgisid seda soovitust täpselt. 
Märkus: ma ei soovitanud neil vähendada nisu tarbimist. Ma ütlesin, et kõrvaldage see oma 
menüüst täelikult 


Kui teil esinevad Meniere i haiguse sümptomid, soovitan väga, et te kohe kirjutate üles 
kõik, mida olete söönud eelmise 48-72 tunnni jooksul. Pärast kolme või nelja episoodi, saate 
teada, mis on teie sümptomite ühine tegur. Kas on selleks mõni kindel toiduaine või selle 
koostisosa? Siis teate, mida vältida tulevikus. Et olla kindel, kõrvaldage see toiduaine 
vähemalt kolmeks nädalaks oma toidusedelist ja jälgige, kas teie sümptomid leevenevad. 
Siis lisage see tagasi oma menüüsse ja jälgige jälle, mis juhtub. Tulemus võib olla sõltuv ka 
kogusest. Seega võib minna mitu päeva, kuni te märkate muutusi halvemuse suunas ja 
sümptomid taastuvad. Nüüd te teate, mis on süüdlane. Samas ei pea selleks olema tingimata 
ainult üks toiduaine, vaid lisaks kas mõni teine või koguni mõnede toiduainete 
kombinatsioon. 


Soovitus: vaadake tile oma igapāevane meniiii, eriti toidud, mis sisaldavad nisu, maisi, 
piimatooteid ja sojat. USA-s sisaldavad paljud pakendatud toidud, eriti kiirtoidud, nisu. 
Suure gluteenisisaldusega on ka sojakaste, hiina toidud ja enamikud kiirtoidud. Aspartaami 
magustajana leidub limonaadides, pakendatud toitudes, ravimites, hambapastas ja suuvees. 


Igal nāhtusel, nagu ka haigusel on oma pohjus. Selle ennetamine on tunduvalt olulisem, 
kui mistahes ravi. Minu soovituse järgimine võtab aega, kuid viib teid lõpuks oma haiguse 
põhjuse mõistmiseni. Samuti pidage meeles, et teie arst ei pruugi olla teadlik selles. Kui see 
on nii, võib ta teha teile ettepaneku ravida hoopiski "toiduallergiat". Proovige selle asemel 
minu soovitusi. Tulemused võivad teid üllatada. 


Märkus: dr. Charles Smithdeal on endine tinnituse ja hüperakuusia all kannataja, kes on 
tänaseks vabanenud mõlemast sümptomist. 


Inglise keelest tõlkinud H. Kudevita 


Allikas: http://EzineArticles.com/?expert=Charles SmithdeaMMenieerik 


Menieerik ja ümbruskond 


Paljudele inimestele võib 
pildilolev põrandakate tunduda 
omapärasena või koguni 
meeldivana. Aga mitte 
menieerikutele. Mitte ainult kiirelt 
liikuvad ja vahelduvad pildid silme 
ees ei tekita tasakaaluprobleeme. 
Seda võivad põhjustada ka 
paigalseisvad, kuid kirevad värvid. 
Kõrvalseisja ei pruugi aru saada, 
miks menieeriku esimene 
reaktsioon sellist vaatepilti nähes, 


on lahkuda sellest ruumist. Hullemaks teeb olukorra see, kui oleme cau fae 
niisugusel porandakattel või ruumis, mille seinad on rahutu mustriga. 


Sellepärast on esimene soovitus menieerikutele: hoolitsega selle eest, et teie eluruumides 


on tagasihoidlikud värvid ja mustrid. 

Mitte kčikidele menieerikutele ei mēju sellised poranda- ja seinakatted tihtmoodi. Kuid 


reeglina ei ole need soovitavad. 


Patsiendi jutustus 


Anna Loponen, Soome 


Alljärgnev on minu lugu tasakaalusiisteemi haigusest. Algusest alates. 
Alustan juttu sellest, kuidas see algas. Oli aasta 1987. Olin siis 14-aastane. Istusin peale 
koolipäeva lõppu bussipeatuses ootamas bussi. Mäletan, kuidas äkki tekkis peas kõrgele 
vingumisele sarnanev heli. Järgmiseks tundsin, et lamasin asfaldil, maailm keerles, oli 
kohutav iiveldus. See kõrgetooniline vingumine oli jube. Soovisin ainult, et see karussell 
lõppeks ja ma suudaksin tõusta. Bussijaamas oli kindlasti inimesi tööl sellel kellaajal, kuid 
keegi ei tulnud mind aitama. Lõpuks pearinglus lakkas ja suutsin ennast püsti ajada. Jõudsin 
kuidagi koju. 


Rääkisin muidugi emale sellest juhtumist. Minu suurim soov oli unustada üleelatu ja 
soovisin, et see ei korduks enam. 


Ühel koolipäeval sõitsin jälle bussiga koju, seekord ema ja ühega oma vendadest. 
Mäletan, et väljusime bussist ja siis algas jälle sama tuttav vingumine peas. Ja siis kadus 
tasakaal. Olin jälle pikali keset maanteed, kus sellel ajal oli üsna vilgas liiklus. Mäletan läbi 
udu, et ema püüdis saada kontakti minuga. Karussell oli tulnud tagasi. Oksendasin. Ma ei 
mäleta isegi, missugune kolmest nooremast vennast oli seekord koos meiega. 

Ema oli kohkunud. Ta ütles, et ma oleksin võinud niimoodi jääda auto alla ja küsis, mis 
mul viga on. Ma ei osanud ei siis ega hiljem vastata muud, kui seda, et kõigepealt kuulsin 
peas vingumist ja siis märkasin, et olen karussellis, mis lisas kiirust ja et mul oli meeletu 
iiveldus. Ja et ma ei suuda tõusta enne, kui kõik on möödas. 


Sain aja kooliarsti juurde. Ta „ei suutnud leida minu juures midagi normaalsest 
kõrvalekalduvat”. Ütles vaid, et tegemist on tõenäoliselt teismelise hormooniprobleemidega. 
Saatis mind siiski haiglasse neuroloogi ja kõrvaarsti vastuvõtule, kes ei leidnud samuti 
minus mingit viga. 


Haigushooge tuli ja möödus kuu jooksul. Need olid alati samasugused — kõigepealt 
vingumine ja siis tasakaalukaotus. Järele jäi alati suure väsimuse ja ebameeldiva tunde. 


Ja siis need haigla testid. Neuroloog teatas, et „leidis mõningase kõrvalekalde”, kuid mitte 
midagi sellist, mis oleks põhjustanud pearinglust. Kõrvaarst omakorda tegi tasakaalutesti ja 
audiogrammi, kuid ei neiski leidunud mingit viga. Lõplikuks diagnoosiks tuli 
hüperventilatsiooni kahtlus ehk tavakeeles paanikahäire kahtlustus. Nende arvates teismelise 
tundemaailm ja koolielu ilmselt põhjustavad minu haigusnähud. Olin kaheksandas klassis 


koolivāgivalla ohver. Mul soovitati vāhendada stressiolukordi ja hoolitseda piisava 
puhkamise eest. 


Juhtusin kuulma kahe inimese omavahelist jutuajamist. Ma ei kavatse nimetada nende 
nimesid, kuna nad olid mulle võrdlemisi lähedased. Üks neist ütles, et see on ju näha, et mul 
on midagi viga, mille peale teine vastas, et ah mis, ta on ju teeskleja. Võite vaid oletada, 
mida ma tundsin, kui kuulsin seda. Ma teadsin, et mul on midagi viga. Hoolimata sellest, et 
arstid ei olnud seda viga leidnud. 


Haigushood jätkusid tubli poole aasta jooksul reas. Siis olukord rahunes mõnevõrra. 

Aastate jooksul haigushood ei häirinud mind enam. Oli mingil määral tasakaaluprobleeme, 
kuid need ei olnud kuigi tõsised. Nendega õppis toime tulema, kuna need ei olnud väga 
rasked. Jalgrattasõit oli veidi raskendatud, aga ma ei pööranud sellele erilist tähelepanu. 

Olukord muutus 2007. aasta kevadel. Kõigepealt hakkas tunduma, nagu maapind oleks 
teinud kukerpalli jalgade all. Järgmiseks kadus tasakaal. Alles siis märgati tervisekeskuses, 
et vasakpoolses tasakaaluelundis on ,,midagi ebaselget”. Noh, kogu asi pandi lõpuks kõrge 
veresuhkru süüks. Tasakaaluelundi olukorda , jäädi jälgima” Tegelikult ei jälginud seda 
keegi. 

20.12.2007 kaotasin jälle tasakaalu. Sellele liitus kaks teadvusekaotust 10-15 minuti 
jooksul. Mäletan jällegi seda vingumist, aga seekord teises kõrvas. Sellele järgnes 
pearinglus ja siis olin jälle põrandal, piss püksis. Minu korteriperemees kutsus välja kiirabi, 
mille meeskond helistas kohe Turu linnahaigla valvearstile. Arsti küsimused olid 
klassikalised: Kas patsient on joonud? Kas patsiendil on palavikku? Vastus mõlemale 
küsimuksele oli ,,Ei”. Arst käskis jätta mind koju puhkama ja soovitas võtta mul Buranat. 


Asi jõudis lõpuks Turu Ülikooli Kliinikusse 02/08. Kontrolliti tasakaalu ja tehti 
audiogramm. Diagnoos: vasaku kõrva Meniere i haigus 


Sügisel 09/08 sai diagnoos kinnituse, et tegemist on vasaku kõrva Meniere i haigusega. 
Meniere i haiguse diagnostilised kriteeriumid: 
1. Pearinglus, mille puhul tundub keerlevat ümbrus ja mis kestab vähemalt 
20 minutit. 
2. Kuulmislangus, mõnede arstide arvates madalamate helide puhul 
3. Halb enesetunne koos tinnitusega. 
Ühe sõnaga klassikaline Meniere'i haigus.? 


2008. aastal algas sama lugu, aga seekord teise kõrvaga. Uued tasakaalu- ja kuulmistestid. 
Minu raviarst ütles vaid, et ,,küll nüüd paremas kõrvas on midagi lahti”. Küsisin, mis nimelt. 
Vastus oli: ei tea, aga midagi on. 


Minu elukaaslaseks said pidev pearinglus ja tasakaaluprobleemid. Minu raviarstid Turu 
Ülikooli Kliinikus laulsid kooris, et see ei kuulu Meniere'i haiguse juurde. Nagu ka mitte 
kõrvavalud. Lõpuks hakkasin otsima ise vastuseid küsimustele. 


Olin edaspidigi Turu Ūlikooli kliiniku patsient ka peale 2009. aastal toimunud arsti 
vahetuse jārele. Kogu aeg korrutati sama: „Meniere i haigusele on omane haigushoog. 
Mingisugused valud, isegi kõrvavalud ei kuulu selle haiguse juurde.” Teiste sõnadega, mulle 
tehti selgeks, et nad ei ole võimelised mind aitama. 


2009. aastal tehti kaela tomograaf, sest ka selles ilmenad probleemid võivad põhjustada 
pidevat pearinglust. Tulemus oli täiesti negatiivne, ei ilmnenud isegi minu eale vastavaid 
kulumisi. 


Tüdinesin sellest. Rohkem ma ei läinud nende arstide jutule. Ja just siis kuulsin Soome 
parimast kõrvaarstist, Meniere i haiguse ja tasakaaluspetsialistist Ilmari Pyyköst. Panin tema 
juurde aja kinni Helsingis. 


Ta ütles peale uuringuid, et ma olen põdenud seda juba 1992. aastast alates. Tollased 
uuringutulemused, audiogrammid ja tema poolt tehtud uuringud ja testid rääkisid selget 
keelt sellele, kes oskas neid lugeda. Ta mainis ka, et haigus on mul mõlemas kõrvas. 


Praeguseks diagnoosiks on siis pearingluse ja muude süptomite alusel kahtlemata 
Meniere i haigus. Pyykkö oleks alustanud gentamütsiiniravi kohe, kui oleks selgunud, kumb 
kõrv põhjustab rohkem probleeme. Selle jaoks on tulemas lisauuringuid. 


See teadmine, et ma sain lõpuks vastuse, et minu teismelise karussellid ja kõrvakohinad 
on olnud algusest peale Meniere i haigus, tõi mulle pisarad silmi. Ema nägi, et mul on 
midagi viga, minu tuttav pidas mind teesklejaks. Ja arstid, kes ei tundnud ära haigust! Sama 
päeva õhtul lõpetasin oma arvepidamise minevikuga ja sain lõpuks rahu tagasi. 

See oli nõudnud 23 aastat minu elust, kuni kohtusin Soome parima arstiga, kes andis 
mulle elu tagasi. 


Ma ei rääkinud sellest alguses kellelegi, kuid enam ei kavatse ma vaikida. Tahan kuuluda 
tugirühma kohe peale seda, kui mu pearinglus lakkab. Tahan ka loovutada oma keha 
meditsiinilste uuringute jaoks peale minu surma. Sellest saadava raha jätan pärandina 
Meniere i ja teiste tasakaaluhaiguste uurimiseks. Selle täidesaatmiseks olen juba võtnud 
ühendust juristiga. Tahan anda oma väikese panuse, et saaks aidata kasvõi ühte inimest. Kui 
see on nii, siis olen täitnud oma eesmärgi siin elus. 


Tugirühm ja Ilmari Pyykkö on minu päästjad. 


See on minu lugu tasakaaluelundi haigusest. Vabandan, kui see läks liiga pikaks ja tänan, 
kui jaksasid lugeda selle lõpuni. 


Soome keelest tõlkinud H. Kudevita 


Naeratus on mārk sellest, et sūda on kodus! 


Wolfgang Goethe 


Abivahendid tinnituse puhul 


Palju on rāāgitud mitmesugustest abivahenditest, mida kasutades on včimalik leevendada 
tinnituse poolt tekitatud ebameeldivusi. Tutvume allpool iihe sellisega. Kāesolev tekst ei ole 
mēeldud reklaamiks, vaid lihtsalt seadme tutvustuseks. Kuna ma ise ei ole kunagi kasutanud 
ühtegi sellist seadet, ei oska ma ka kinnitada või ümber lükata selle mõju tinnituse 
vähendamisele. Seda aparaati on võimalik tellida interneti vaheldusel, kuid enne seda on 
siiski mõtet proovida toime tulla ajakirjades esitatud teraapiaid kasutades. 


Heligeneraator 
Sound Oasis S-650-01 


Taustaheli aitab uinuda: 

e Võimalus valida aeg, millal heli välja 
lülitub 

* Võimalus vahetada helikaarte 

e Varustatud 12 erinevat helitausta 
sisaldava helikaardiga 

e Võimalik osta lisaks erinevate helidega 
helikaarte 

e Taustavalgusega äratuskell (erineva 
heledusega) äratab heli või summeriga 

e Paus/Māngi kordab automaatselt valitud 
helitausta 

e 4-positsiooniline taimer: pidev, 30, 60, 
90 min. pluss sujuv vaigistamine 

e Lisana1 heliteraapia süsteem, 1 
helikaart, 1 vooluadapter; 

e Helikaardil on: ookean, vihm, oja, valge heli (white noise), metsamaastik, äikesetorm, 
orel ja palju muud 

e Olemas ühenduskontakt kõrvaklappide või helipadja jaoks 


e Hind $79.99 


www.serenityhealth.com/sound oasis s-01 sleep sound therapy system-p-2590-1-en.html 


Kaunist suve! 


